### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. januar 2020 har vedtaget Magistratens indstilling i overensstemmelse med erklæring fra Teknisk Udvalg af 16. december 2019.

Socialistisk Folkepartis og Enhedslisten de Rød-Grønnes byrådsgrupper kunne ikke tiltræde indstillingen.

Johnnie Krogh om flytning af Torvenes Brøndsløjfe (Vanddragen)

### Resumé

Teknik og Miljø anbefaler at flytte Joakim Thomsen på [adresse], reparere teknikrummet og påbegynde arbejdet med visionsplanen ”Mellem de to kirker”.

Baggrunden for anbefalingen er, at den historiske bykerne ikke kun skal være centrum for handel og erhvervsliv, men også for rekreation, samvær og fornøjelse.

Visionen for [adresse] er at plante træer i store kummer, så der kan skabes læ, etablere opholdsarealer og skabe bedre mulighed for udeservering og byliv. På grund af arkæologiske forhold og ledninger under jorden anbefales nedgravede træer ikke.

Denne indstilling er en principbeslutning om flytning af Torvenes Brøndsløjfe til depot. Flytningen kan finansieres af midler i Teknik og Miljø, som ellers skulle være anvendt til en større renovering af Torvenes Brøndsløjfe.

### Indstilling

Det indstilles:

At 1) Torvenes Brøndsløjfe flyttes fra [adresse] og placeres i depot.

### Sagens forløb

26-09-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 30-09-2019 Magistraten

Fremsendes til [adresse] med bemærkning, at Magistraten i mødet den 30. september 2019 anbefaler, at byrådet tiltræder Magistratsafdelingen for Teknik og Miljøs indstilling af 17. september 2019.

Ole Frederiksen tog forbehold med henvisning til, at der bør reetableres legemuligheder for børn.

Rådmand Tonny Thorsen og Pete Jeppesen tog forbehold.

Mia Eriksen orienterede om visionsplanen og det videre arbejde hermed, som foreløbig foregår inden for Magistratsafdelingen for Teknik og Miljøs rammer. I videresendelsen til byrådet præciseres dette.

 09-10-2019 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 9. oktober 2019.
 28-10-2019 Teknisk Udvalg

Sagen blev udsat med henblik på forvaltningens uddybende arbejde med sagen.

 11-12-2019 Teknisk Udvalg
Sagen udskydes til mandag den 16. december 2019.
 16-12-2019 Teknisk Udvalg

Tina Lind, Gunhild Frandsen, Kenneth Overgaard, Inga Sørensen og Tina Lund kunne tiltræde indstillingen i overensstemmelse med Magistratens anbefaling.

Yan Johansen og Pete Jeppesen kunne ikke tiltræde indstillingen, men bakker op om, at der findes et alternativ til Torvenes Brøndsløjfe, som blandt andet er god for børn at lege på, og at Torvenes Brøndsløjfe flyttes, når dette alternativ er klar.

 22-01-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. januar 2020 har vedtaget Magistratens indstilling i overensstemmelse med erklæring fra Teknisk Udvalg af 16. december 2019.

Socialistisk Folkepartis og Enhedslisten de Rød-Grønnes byrådsgrupper kunne ikke tiltræde indstillingen.